Hier is ons Lentebruid se Stem en wen-wennerMaroela Media het met elke seisoen ŉ seisoenebruid aankondig en binnekort gaan ons lesers die geleentheid kry om die Bruid van die Jaar uit dié vier bruide aan te wys. Paartjies wat tussen September 2022 en November 2022 getrou het, het vir die Lentebruid in aanmerking gekom en Nicaile Oosthuizen van Jeffreysbaai is as die Lentebruid gekroon. Ons het reeds ŉ Somerbruid, ŉ Herfsbruid en ŉ Winterbruid aangewys. Lesers wat aan die stemmery vir die Lentebruid deelgeneem het, het in aanmerking gekom vir ŉ wonderlike Tupperware-geskenkpak ter waarde van R5 500! Baie geluk aan Riandi Nel van Port Elizabeth wat aan die stemmery deelgeneem en vir haarself dié heerlike prys losgeslaan het. Dié geskenkpak sluit in ŉ mikrogolf- vinnige koker (ter waarde van R1 999), ŉ kruieknipper (R459), ŉ “Signature Line”-stel (vier verskillende groottes) (R1 686), ŉ VentSmart High-stel (R499), ŉ “Click Series”-stel (R500) en ŉ geskenkbewys wat jy aanlyn in Tupperware se winkel kan gebruik ter waarde van R500. Ons vier seisoenebruide gaan binnekort teen mekaar meeding om uiteindelik die titel as Maroela se Bruid van die jaar te verower. Maroela-lesers staan met dié stemmery die kans om weer in aanmerking te kom vir ŉ groot Tupperware-geskenkpak – bly dus ingeskakel!